Ringailių II akmuo
54°40′38″š. pl. 24°24′24″r. ilg.﻿ / ﻿54.677335°š. pl. 24.406753°r. ilg.﻿ / 54.677335; 24.406753 Ringailių II akmuo – masyvus riedulys, esantis Ringailiuose, Nemaitonių seniūnijoje, Kaišiadorių rajone. Akmuo guli brandaus eglyno pakraštyje, įkalnėje, netoli Alšyčios upelio šlaito. Pasiekiamas vykstant keliu  1824  Klėriškės–Varkalės–Ringailiai , informacinių rodyklių nėra. Akmens aukštis – 220 cm, ilgis – 325 cm, plotis – 112 cm. Riedulys skaldytas, degintas ir net sprogdintas. Pasak vietinių gyventojų, iš šio akmens padaryta daug antkapinių paminklų. Apie trečdalį akmens yra žemėje. Kitas, mažesnis akmuo guli tame pačiame šlaite už 50 m. Savivaldybės saugomu geologiniu gamtos paveldo objektu paskelbtas 1992 m.